L Ī G U M S Nr. \_\_\_\_\_\_\_\_\_\_\_\_\_

**(par transportlīdzekļu smērvielu, tehnisko šķidrumu un piederumu iegādi)**

Rīgā, 2016. gada\_\_\_. \_\_\_\_\_\_\_\_\_\_

**Rīgas pašvaldības policija**, nodokļu maksātāja reģistrācijas Nr.90000055099, (turpmāk – **Pasūtītājs)**, tās priekšnieka **Jura Lūkass** personā, kurš rīkojas saskaņā ar Rīgas pašvaldības policijas nolikumu, no vienas puses, un

**Sabiedrība ar ierobežotu atbildību “Inter Cars Latvija”,** vienotais reģistrācijas Nr.40103315276, (turpmāk –**Piegādātājs)**, tās valdes locekļa **Kaspara Viļumsona** personā, kurš rīkojas uz sabiedrības statūtu pamata, no otras puses, bet katrs atsevišķi un abi kopā saukti – Puses,

ievērojot Publisko iepirkumu likumu un pamatojoties uz Rīgas pašvaldības policijas veiktā iepirkuma „Par transportlīdzekļu smērvielu, tehnisko šķidrumu un piederumu iegādi, identifikācijas Nr. RPP 2016/43, rezultātiem, noslēdz šo līgumu (turpmāk – Līgums), par sekojošo:

1. **Līguma priekšmets**
	1. Piegādātājs apņemas piegādāt, bet Pasūtītājs pieņemt un apmaksāt transportlīdzekļu smērvielas, tehniskos šķidrumus un autopiederumus (turpmāk - Prece), saskaņā ar šī Līguma pielikumu “Tehniskā specifikācija – Finanšu piedāvājums” un šī Līguma noteikumiem.
	2. Pasūtītājam ir tiesības šī Līguma ietvaros pasūtīt un iegādāties arī cita veida Preces, kas nav minētas šī Līguma pielikumā „Tehniskā specifikācija – Finanšu piedāvājums”.
	3. Pasūtītājam ir tiesības pēc nepieciešamības pasūtīt nepieciešamās Preces vajadzīgā apjomā, piešķirto budžeta līdzekļu apmērā.
2. **Līguma summa**
	1. Līguma summa bez PVN ir **EUR 5 800,00** (pieci tūkstoši astoņi simti euro, 00 centi), 21% pievienotās vērtības nodoklis EUR 1 218,00 (viens tūkstotis divi simti astoņpadsmit euro, 00 centi). **Kopējā Līguma summa ir EUR 7 018,00** (septiņi tūkstoši astoņpadsmit euro, 00 centi), kas šī Līguma darbības laikā nevar tikt pārsniegta.
3. **Preces piegādes kārtība, termiņi un garantijas**
	1. Pasūtītājs pasūta Preci pēc vajadzības ar rakstisku pieprasījumu, kuru sagatavo izmantojot pieejamos sakaru līdzekļus. Pasūtītājs šī Līguma darbības laikā var neveikt Preces pasūtījumu par visu Līguma 2.1.punktā norādīto Līguma summu.
	2. Piegādātājs veic pasūtītās Preces piegādi Pasūtītājam, Viestura prospektā 17/1, Rīgā, ne vēlāk kā 5 (piecu) darba dienu laikā no pieprasījuma saņemšanas brīža. Piegādātājs nodrošina bez maksas Preču piegādi un izkraušanu.
	3. Preces nodošana - pieņemšana tiek noformēta ar pavadzīmi.
	4. Konstatējot nekvalitatīvu Preci Pasūtītājs informē piegādātāju un Piegādātāja pienākums ir ne vēlāk kā 1 (vienas) dienas laikā pēc pretenziju saņemšanas apmainīt nekvalitatīvo Preci pret atbilstošas kvalitātes Preci.
	5. Prece pēc kvalitātes un daudzuma tiek pieņemta atbilstoši pavaddokumentiem un šī Līguma noteikumiem.
4. **Norēķinu kārtība**

4.1. Pasūtītājs veic samaksu saskaņā ar iesniegto rēķinu 30 (trīsdesmit) dienu laikā pēc Preces un pavadzīmes saņemšanas.

4.2.Piegādātājs pavadzīmes iesniegšanai izmanto Rīgas pilsētas pašvaldības portālu www.eriga.lv (turpmāk - elektronisks rēķins), norādot Pasūtītāja kodu 219.

4.3. Elektroniska rēķina iesniegšana notiks sekojoši:

4.3.1.Piegādātājs sagatavo elektronisko rēķinu, atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;

4.3.2.elektroniskos rēķinus apmaksai Piegādātājs iesniedz Pasūtītājam, izvēloties vienu no sekojošiem rēķina piegādes veidiem:

- izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);

- augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;

- izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”;

4.4. Līgumā noteiktā kārtībā iesniegts elektronisks rēķins nodrošina pusēm elektroniskā rēķina izcelsmes autentiskumu un satura integritāti;

4.5. Puses vienojas, ka elektroniskā rēķina apmaksa tiks veikta 30 (trīsdesmit) dienu laikā un termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;

4.6. Piegādātājs ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam;

4.7. Ja Piegādātājs ir iesniedzis nepareizi aizpildītu un/vai līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.

1. **Pušu tiesības un pienākumi**
	1. Pasūtītājam ir tiesības saņemt kvalitatīvu Preci.
	2. Pasūtītājs ir tiesīgs izvirzīt pretenzijas par Preces kvalitāti.
	3. Pasūtītāja pienākums ir pieņemt Līgumam atbilstošu Preci un to apmaksāt.
	4. Piegādātāja pienākums ir Līgumā noteiktajā termiņā piegādāt un nodot Preci Pasūtītājam, ievērojot šī Līguma noteikumus.
	5. Piegādātāja pienākums ir nodrošināt Preces kvalitāti.
	6. Piegādātājam ir tiesības saņemt samaksu par Preci šajā Līgumā noteiktajā termiņā.
2. **Atbildība**
	1. Piegādātājs ir atbildīgs par šajā Līgumā noteikto Preces kvalitātes prasību ievērošanu, kā arī par kvalitātes prasību ievērošanu, kādas ir noteiktas ar Latvijas Republikas normatīvajiem aktiem, un par šo prasību neievērošanu atbild šajā Līgumā un Latvijas Republikas normatīvajos aktos paredzētajā kārtībā.
	2. Šī Līguma 3.2. un 3.4. punktos noteikto Piegādātāja pienākumu izpildes termiņu neievērošanas gadījumā Pasūtītājs ir tiesīgs prasīt no Piegādātāja līgumsoda samaksu 1% (viena procenta) apmērā no Preces pasūtījuma summas par katru kavējuma dienu, bet ne vairāk kā 10% (desmit procenti) no Preces pasūtījuma summas.
	3. Pasūtītājs ir atbildīgs par norēķina termiņa ievērošanu un kavējuma gadījumā Piegādātājs ir tiesīgs prasīt no Pasūtītāja līgumsoda samaksu 1% (viena procenta) apmērā no kavētās norēķina summas par katru kavējuma dienu, bet ne vairāk kā 10% (desmit procenti) no kavētās norēķina summas.
	4. Šajā Līgumā 6.2. un 6.3.punktos noteikto līgumsodu samaksa neatbrīvo Puses no savu pienākumu izpildes.
	5. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvajos aktos paredzētajā kārtībā pilnā apmērā.
	6. Ja šis Līgums tiek izbeigts Piegādātāja vainas dēļ saskaņā ar Līguma 8.4.1. un 8.4.2.apakšpunktiem, Pasūtītājs no Piegādātāja ir tiesīgs prasīt līgumsodu 10% (desmit procenti) apmērā no Līguma summas.
	7. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus puses nevarēja ne paredzēt, ne novērst saprātīgiem līdzekļiem.
3. **Strīdu izskatīšanas kārtība**
	1. Visas domstarpības un strīdus, kas skar šo Līgumu, Puses izskata pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar spēkā esošajiem Latvijas Republikas normatīvajiem aktiem.
	3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
4. **Līguma darbības termiņš un izbeigšana**
	1. Līgums stājas spēkā 2016.gada 10.decembrī un darbojas 1 (vienu) gadu, ņemot vērā Līguma 8.2.punktā norādīto nosacījumu.
	2. Līguma darbības termiņš automātiski izbeidzas, līdzko tiek sasniegta Līguma 2.1.punktā noteiktā kopējā Līguma summa.
	3. Līgumu var izbeigt pirms termiņa ar Pušu rakstisku vienošanos vai izbeigt vienpusējā kārtā, brīdinot otru Pusi 1 (vienu) mēnesi pirms Līguma izbeigšanas paredzētā laika.
	4. Pasūtītājs, ar rakstisku paziņojumu, ir tiesīgs šo Līgumu izbeigt nekavējoties šādos gadījumos:
		1. ja Pasūtītāju neapmierina Preces kvalitāte, jo tā neatbilst Līguma noteikumiem;
		2. ja Piegādātājs vēlas paaugstināt Preces cenu;
		3. ja Piegādātājs pasludināts par maksātnespējīgu;
		4. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Piegādātāja saimnieciskā darbība.
	5. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
5. **Papildus noteikumi**
	1. Jebkuri Līguma grozījumi noformējami rakstveidā un pēc to abpusējas parakstīšanas pievienojami šim Līgumam kā neatņemamas tā sastāvdaļas.
	2. Jautājumi, kas nav atspoguļoti Līgumā, tiek izskatīti atbilstoši spēkā esošajiem Latvijas Republikas normatīvajiem aktiem.
	3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	4. Puses apņemas nekavējoties informēt viena otru par savu rekvizītu maiņu.
	5. Līgums sastādīts uz 4 (četrām) lapām, ar pielikumu “Tehniskā specifikācija – Finanšu piedāvājums” uz 2 (divām) lapām, 2 (divos) eksemplāros, katrai pusei pa vienam eksemplāram. Abiem Līguma eksemplāriem ir vienāds juridiskais spēks.
6. **Pušu rekvizīti un paraksti**

 **Pasūtītājs: Piegādātājs:**

|  |  |
| --- | --- |
| **Rīgas pašvaldības policija** |  SIA “Inter Cars Latvija” |
|  |  |
|  |  |
|  |  |
|  |  |
|  |  |
|  |  |
|  |  |
|  |  |